## 

## BILJEŠKE UZ FINANCIJSKI IZVJEŠTAJ

**za razdoblje od 1. siječnja do 31. prosinca 2023. godine**

Djelatnost Dječjeg vrtića Maslina je predškolski odgoj i naobrazba, te skrb o djeci predškolske dobi od navršene jedne godine života do polaska u Osnovnu školu. Predškolskim odgojem obuhvaćeno je 79 djece u 2 vrtićke skupine i jednoj jasličkoj skupini. Zaposleno je 12 djelatnika u stalnom radnom odnosu i 3 djelatnika na određeno vrijeme.

Financiranje Dječjeg vrtića Masline vrši se iz Proračuna Općine Tribunj te od prihoda po posebnim propisima - uplate roditelja za smještaj djece u vrtić.

Udio prihoda u ukupnim prihodima za razdoblje 01.01.-31.12.2023. godini bio je:

* iz općinskog proračuna 47,46%,
* prihodi od EU sredstava 31,73%
* prihodi po posebnim propisima 20,46%
* pomoći iz drugih proračuna 0,20%
* donacije od pravnih i fizičkih osoba 0,15%

PREGLED PRIHODA I RASHODA

OPIS IZNOS

1. **PRIHODI 344.614,58**

Skupina

636 Pomoći proračunskim korisnicima iz proračuna 695,38

639 Prijenosi EU sredstva 109.322,46

652 Prihodi po posebnim propisima 70.496,52

663 Donacije od pravnih i fizičkih osoba 530,89

671 Prihodi iz proračuna 163.596,33

## UKUPNO: 344.184,70

1. **RASHODI**

31 Rashodi za zaposlene 275.326,48

32 Materijalni rashodi 68.393,08

34 Financijski rashodi 465,14

42 Rashodi za nabavu proizvedene dug.imovine 782,70

### RAZLIKA PRIHODI – RASHODI: -352,82

**PRENESENI VIŠAK PRIHODA IZ 2022. G. 4.874,03**

**Višak prihoda za 01-12/2023. god. 4.521,21**

1. **BILJEŠKE UZ PR-RAS**

U razdoblju od 01.01.2023. do 31.12.2023. ostvareni su prihodi u ukupnom iznosu od 344.614,58 eura. Ukupni prihodi poslovanja sastoje se od :

* Općih prihoda i primitaka

Prihodi iz nadležnog proračuna u iznosu od 163.569,33 eura, za 36,4% više nego u istom razdoblju prošle godine. Navedeni prihodi su utrošeni za plaće zaposlenih djelatnika i na redovne rashode poslovanja. .

Prijenos EU sredstava iznosi 109.322,46 eura koji su utrošeni na rashode povezane s projektom „Tribunj-prijatelj djece“, projekt je započeo početkom 2022. godine a završio 23.08.2023. godine.

* Pomoći

Tekuće pomoći iz državnog proračuna proračunskim korisnicima JLPR(S) ostvarene su u iznosu od 695,38 eura, za 76,5% manje nego u istom razdoblju prošle godine – utrošeno za nabavu didaktičkih i drugih radnih materijala.

* Vlastiti primici

Sufinanciranje cijene usluge od strane roditelja ostvareno u iznosu od 70.496,52 eura, za 0,1% više nego u istom razdoblju prošle godine.

* Donacije

Donacije od pravnih i fizičkih osoba su ostvarene u iznosu od 530,89 eura (Mjesno poduzeće d.o.o. za članarinu Eko škole).

U odnosu na isto razdoblje prošle ukupni prihodi su ostvareni manje za 1,7%.

U razdoblju od 01.01.2023. do 31.12.2023. ostvareni su rashodi poslovanja u iznosu od 344.184,70 eura za 4,6% manje nego u istom razdoblju protekle godine. Ukupni rashodi poslovanja sastoje se od:

* Rashoda za zaposlene

Plaće za zaposlene u bruto iznosu od 223.914,40 eura (isplaćene 15 zaposlenika).

Doprinosi na plaće u iznosu od 36.915,22 eura. Odnose se na doprinose za obvezno zdravstveno osiguranje, sve ostvareno u skoro istom iznosu kao i protekle godine. Ostali rashodi za zaposlene iznose 14.496,86 eura- isplate za regres, božićnicu, dar za dijete za zaposlene i topli obrok.

Naknade troškova zaposlenima u iznosu od 10.997,61 euro. Odnose se na naknade za prijevoz na posao i s posla za zaposlene izvan Tribunja, naknade za službena putovanja i seminare i stručno usavršavanje zaposlenika.

* Materijalni rashodi

Rashodi za materijal i energiju ostvareni su u iznosu od 36.409,65 eura. Odnose se na rashode za uredski materijal u iznosu od 8.005,97 eura-ostvareno za 20,7% manje nego u istom razdoblju protekle godine, namirnice za djecu u iznosu od 20.048,26 eura-također ostvareno za 11,8% više nego protekle godine radi poskupljenja namirnica, rashodi za električnu energiju u iznosu od 7.749,97 eura -manje za 45,6% radi uredbe Vlade RH kojom se umanjuju računi za el.energiju i rashodi za sitni inventar u iznosu od 126,04 eura-nabavljena je mali radni stol, zvučnik i novi mobitel.

Rashodi za usluge u iznosu od 13.283,19 eura. Odnose se na rashode za telefon, poštu i prijevoz u iznosu od 998,39 eura, komunalne usluge u iznosu od 2.874,90 eura, računalne usluge u iznosu od 573,48 eura, zakupnine i najamnine u iznosu od 693,80 eura – za 248,5% više nego u istom razdoblju protekle godine(najam dodatnog printera), usluge promidžbe i informiranja u iznosu od 3.059,73 eura- odnosi se na promidžbu projekta „Tribunj-prijatelj djece“, intelektualne i osobne usluge u iznosu od 505,25 eura – ugovor o djelu za održavanje glazbenog programa u sklopu projekta. Zdravstvene usluge u iznosu od 1.603,63 eura-prošle godine su knjižene na drugi konto i ostale usluge u iznosu od 2.974,01 euro (troškovi zaštite na radu, sustav vatrodojave, usluge javnog bilježnika, servis vatrogasnog aparata i dr).

Ostali nespomenuti rashodi poslovanja u iznosu od 7.702,63 eura- ostvareni u većem iznosu nego protekle godine (od 2023. godine imamo članarinu za Eko školu i drugi rashodi su ostvareni u većem iznoasu).

* Financijski rashodi

Financijski rashodi ostvareni u iznosu od 465,14 eura a odnose se na usluge banke i Financijske agencije, ostvarenje je za 20,31% manje nego prošle godine (Fina je ispostavila 2 računa u 2023. godini).

Rashodi za nabavu nefinancijske imovine iznose 782,70 eura, nabavljen je novi laptop za stručnog suradnika-psihologa.

Dv Maslina je u razdoblju od 01. siječnja do 31. prosinca 2023. godine ostvario manjak prihoda poslovanja u iznosu od 352,82 eura i zajedno sa prenesenim viškom prihoda od protekle godine u iznosu od 4.874,03 eura -ostvaruje 4.521,21 euro viška prihoda i primitaka koji je raspoloživ u sljedećem razdoblju.

1. **BILJEŠKE UZ BILANCU**

Općina Tribunj je prenijela opremu u vlasništvo vrtića ukupne vrijednosti 139.990,38 eura kuna u 2021. godini a tijekom 2022. godine nabavljeni su laptopi. Ispravak vrijednosti za 2023. godinu iznosi 141.080,03 eura. Oprema je nakon provedenog ispravka vrijednosti u 2023. godini potpuno amortizirana.

Iznos na žiro računu na dan 31.12.2023. g. je 10.158,99 eura. Stanje blagajne iznosi 13,38 eura. Potraživanja za više plaćene poreze i doprinose iznose 54,27 eura a ostala potraživanja iznose 37,59 eura.

Potraživanja za usluge vrtića iznose 1.207,83 eura. Većinom se odnose na usluge vrtića za prosinac 2023. godine.

Kontinuirani rashodi budućih razdoblja iznose 19.577,27 eura a odnose se na plaću za zaposlene za prosinac 2023. godine.

Obveze za rashode poslovanja iznose 25.320,29 eura- rashodi za plaću za prosinac, obveze za materijalne rashode iznose 4.623,49 eura i obveze za financijske rashode iznose 33,11 eura.

Vlastiti izvori iznos 782,70 eura, a ostvaren je višak prihoda poslovanja u iznosu od 4.521,21 euro.

U izvanbilančnoj evidenciji je knjižena tuđa imovina dobivena na korištenje-zgrada dječjeg vrtića od Općine Tribunj (Odluka Klasa:944-05/21-50/2, urbroj:2182/20-01-21-1).

1. **BILJEŠKE UZ RAS-FUNKCIJSKI**

Ukupni rashodi razvrstani prema funkcijskoj klasifikaciji su rashodi za predškolsko obrazovanje, iznose 344.967,40 eura, za 4,4% manje u odnosu na isto razdoblje prošle godine.

1. **BILJEŠKE UZ P-VRIO**

U razdoblju od 01. siječnja do 31. prosinca 2023. godine nije bilo povećanja ni smanjenja vrijednosti i obujma imovine i obveza.

1. **BILJEŠKE UZ OBVEZE**

Stanje obveza na 01.01.2023. godine iznosi 29.805,22 eura. Tijekom razdoblje od siječnja do prosinca 2023. godine povećanje obveza je iznosilo 338.986,36 eura a podmirene obveze su iznosile 343.471,29 eura. Stanje obveza na kraju izvještajnog razdoblja iznosi 25.320,29 eura, od toga je dospjelih obveza 1.639,23 eura-većinom mjesečni računi za prosinac (za namirnice, električnu energiju, odvoz komunalnog otpada i zdravstveni pregledi) a nedospjele obveze iznose 23.681,06 eura- plaće za prosinac 20.663,69, obveze za prijevoz zaposlenih na posao 388,63 eura, obveze za materijalne rashode 2.628,74 eura i obveze za financijske rashode 33,11 eura.

.

.

**KLASA:400-01/23-01/3**

**URBROJ:2182-20-34-1/1-01-24-1**

**Tribunj, 31. siječnja 2024. godine**

**RAVNATELJICA**

**Zdenka Jerkin**